als_Latn dik_Latn sag_Latn
Temat Kryesore
- Sportisti i mirënjohur dhe drejtues për disa dekada i Klubit Sportiv “Partizani”, Besim fagu, u nderua nga Ministria e Mbrojtjes
Sportisti i mirënjohur dhe drejtues për disa dekada i Klubit Sportiv “Partizani”, Besim fagu, u nderua nga Ministria e Mbrojtjes në 90-vjetorin e lindjes me medaljen “Për shërbime të shquara”. Në ceremoninë e organizuar me këtë rast, në prani të drejtuesve të lartë të ushtrisë dhe personaliteteve sportive, ministrja e Mbrojtjes, Mimi Kodheli e vlerësoi figurën e Besim Fagut, themeluesit të klubit “Partizani”, si një nga gjigantët e sportit shqiptar.
“Ishte Besim Fagu dhe shokët e tij që e bënë klubin “Partizani” një organizëm elitë të sportit dhe fizkulturës në Shqipëri. “Partizani” ka qenë një shkollë e jetës për shumë e shumë breza të shquar ushtarakësh e sportistësh”, tha Kodheli, ndërsa shtoi se Ministria e Mbrojtjes e ka detyrim moral të respektojë figura të ndritura si ajo e Besim Fagut.
Më pas ministrja Kodheli i dorëzoi bashkëshortes së Besim Fagut, medaljen “Për Shërbime të Shquara” akorduar për këtë figurë të njohur, me motivacionin: “Për kontributin e dhënë në zhvillimin e lëvizjes fizkulturore sportive, përgatitjes fizike të Forcave të Armatosura, si dhe si themelues i Klubit Sportiv “Partizani”.
Besim Fagu lindi në Tiranë në vitin 1925 dhe vdiq në vitin 1999. Fill pas luftës, ku ai ishte inkuadruar partizan, u lidh përjetësisht me ushtrinë dhe sportin. Fagu është një nga lojtarët e rrallë jo vetëm në Shqipëri, por edhe më tej për numrin e madh të kampionateve të fituara me një skuadër. Besimi ka luajtur për klubin e kuq për 12 vite rresht. Mbrojtësi shtatlartë i “Partizanit” do ta mbyllte karrierën e tij të suksesshme me tre tituj rresht në 1957, 1958 dhe 1959, duke e çuar në shtatë numrin e trofeve me “Partizanin”.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn